**Saistošo noteikumu projekta “Grozījums Liepājas pilsētas domes 2018. gada 11. oktobra saistošajos noteikumos Nr. 19 "Par braukšanas maksas atvieglojumiem Liepājas pilsētas sabiedriskā transporta maršrutu tīklā””**

**paskaidrojuma raksts**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | Saistošo noteikumu izdošanas mērķis ir sniegt arī turpmāk iespēju Ukrainas civiliedzīvotājiem, iebraucot Latvijā, pirmreizēji saņemt braukšanas maksas atvieglojumus 100 % apmērā Liepājas sabiedriskajā transportā.  Saistošie noteikumi paredz Liepājas pilsētas pašvaldības iestādē “Liepājas pilsētas Domes Sociālais dienests” (turpmāk – Liepājas sociālais dienests) reģistrētiem Ukrainas civiliedzīvotājiem, kuri ir izceļojuši no Ukrainas vai kuri nevar atgriezties Ukrainā Krievijas Federācijas izraisītā bruņotā konflikta dēļ, šī bruņotā konflikta norises laikā pagarināt termiņu 100 % braukšanas maksas atvieglojumu izmantošanai līdz valstī noteiktajam atbalsta sniegšanas termiņam.  Braukšanas maksas atvieglojumi būs pieejami līdz brīdim, kamēr to paredzēs Ukrainas civiliedzīvotāju atbalsta likums. |
| 1. Fiskālā ietekme uz pašvaldības budžetu | Izstrādājot saistošos noteikumus, tika apzināts iespējamais atvieglojumu saņēmēju skaits, paredzot, ka atvieglojumus plānots piešķirt aptuveni 300 Ukrainas civiliedzīvotājiem.  Pēc Liepājas sociālā dienesta aktuālajiem datiem no 2022. gada 17. marta līdz šim brīdim ir izsniegtas 1162 abonementa biļetes Ukrainas civiliedzīvotājiem ar 100 % atvieglojumiem.  Pagarinot atvieglojumu piešķiršanas termiņu minētajam potenciālo saņēmēju skaitam, papildu nepieciešami finanšu līdzekļi 31 500 *euro* apmērā. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Saistošie noteikumi uzlabo ieceļojošo Ukrainas civiliedzīvotāju iespējas ātrāk un ērtāk sociāli iekļauties Liepājas valstspilsētas pašvaldībā un saņemt tiem nepieciešamos pakalpojumus. Saistošajiem noteikumiem nav izteiktas ietekmes uz vidi, bet noteikumos minēto atvieglojumu izmantošana var palielināt sabiedriskā transportā pārvadāto pasažieru skaitu un veicināt tā efektīvāku izmantošanu.  Saistošiem noteikumiem nav ietekmes uz iedzīvotāju veselību, uzņēmējdarbības vidi un konkurenci. |
| 1. Ietekme uz administratīvajām procedūrām un to izmaksām | Lai Ukrainas civiliedzīvotājs saņemtu atvieglojumus, viņam jāvēršas ar pieteikumu par nepieciešamo atbalstu Liepājas sociālajā dienestā.  Atvieglojumu pieteicējs var saņemt abonementa biļetes, kas būs derīgas uz laika periodu līdz 120 dienām. Abonementa biļetes būs izmantojamas Liepājas sabiedriskajā transportā un tās būs derīgas katrai dienai (gan darba dienām, gan brīvdienām).  Saistošie noteikumi nemainīs esošo atvieglojumu saņemšanas kārtību.  Šobrīd spēkā esošā saistošo noteikumu 65. punkta redakcija nosaka, ka tas bija spēkā līdz 2022. gada 31. decembrim, bet ar grozījumiem ir plānots minētajā punktā, kas attiecas uz Ukrainas civiliedzīvotājiem un tiem pieejamajiem braukšanas maksas atvieglojumiem, noteikto termiņu pagarināt līdz likumā noteiktā valsts atbalsta sniegšanas termiņam.  Saistošie noteikumi neradīs papildu izmaksas uz administratīvajām procedūrām un tiks finansētas esošā budžeta ietvaros.  Latvijā ieceļojušajiem Ukrainas civiliedzīvotājiem nav paredzamas papildu administratīvo procedūru izmaksas.  Sabiedriskā transporta pakalpojuma likuma 14. panta trešā daļa paredz pašvaldības tiesības noteikt braukšanas maksas atvieglojumus savā administratīvajā teritorijā. |
| 1. Ietekme uz pašvaldības funkcijām un cilvēkresursiem | Saistošie noteikumi ir izstrādāti, lai veicinātu sabiedriskā transporta pakalpojumu (saskaņā ar Pašvaldību likuma 4. panta 1. daļas 19. punktu) pieejamību Ukrainas civiliedzīvotājiem, kuri izceļo no Ukrainas vai kuri nevar atgriezties Ukrainā Krievijas Federācijas izraisītā bruņotā konflikta dēļ, un lai nodrošinātu iedzīvotājiem atbalstu sociālo problēmu risināšanā, kā arī iespēju saņemt sociālo palīdzību un sociālos pakalpojumus (saskaņā ar Pašvaldību likuma 4. panta 1. daļas 9. punktu.).  Saistošie noteikumi neprasa papildu jaunu cilvēkresursu iesaisti procesa nodrošināšanā, lai sniegtu pakalpojumu, uzdevumus pildīs esošie darbinieki, kuriem šīs funkcijas ir noteiktas amata aprakstā. |
| 1. Informācija par izpildes nodrošināšanu | Saistošo noteikumu izpildi nodrošinās Liepājas pilsētas pašvaldības aģentūra “Liepājas sabiedriskais transports” un Liepājas sociālais dienests.  Jaunu institūciju izveide, esošo likvidācija vai reorganizācija nav nepieciešama.  Lai nodrošinātu saistošo noteikumi izpildi, nepieciešams izgatavot abonementa biļetes, kuru izgatavošanas izmaksas plānotajam atvieglojumu saņēmēju skaitam ir 72,60 *euro*, jo biļete saskaņā ar Sabiedriskā transporta pakalpojuma likuma 13. panta septīto daļu apliecina, ka pasažieris ir samaksājis par pārvadātāja sniegto sabiedriskā transporta pakalpojumu. |
| 1. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir izstrādāti, pamatojoties uz Sabiedriskā transporta pakalpojuma likumu, paredzot, ka atvieglojumu saņemšanas termiņš ir noteikts saskaņā ar Ukrainas civiliedzīvotāju atbalsta likumu un paredz braukšanas maksas 100 % atvieglojumus Liepājas sabiedriskajā transportā Ukrainas civiliedzīvotājiem. Līdz ar saistošo noteikumu pieņemšanu Ukrainas civiliedzīvotājiem tiks nodrošinātas brīvas pārvietošanās iespējas Liepājas pilsētā. |
| 1. Izstrādes gaitā veiktās konsultācijas ar privātpersonām un institūcijām | Sabiedrības viedokļa noskaidrošana tiks veikta atbilstoši Pašvaldību likuma 46. panta trešajā daļā noteiktajam - informācija ievietota pašvaldības tīmekļvietnē www.liepaja.lv un sniegta iespēja ikvienam interesentam iesniegt savus priekšlikumus un komentārus. |

Domes priekšsēdētājs Gunārs Ansiņš